
Sülysáp Város Önkormányzata Képviselő-testületének

2018. június 28-án tartandó munkaterv szerinti ülésére

5. napirendhez

Tárgy: 2018/2019-es nevelési évben indítható óvodai csoportok számának meghatározása 
Tisztelt Képviselő-testület!

A nemzeti köznevelésről 2011. évi CXC. törvény (Nkt.) 83. § (2) d) pontja szerint a fenntartó meghatározza az adott nevelési évben indítható óvodai csoportok számát.

Az Nkt. 25. § (7) bekezdése alapján az óvodai csoportok minimális, maximális és átlaglétszámát a 4. melléklet határozza meg. Eszerint a csoportlétszámok az óvodában a következők lehetnek:
	 1
	 Intézménytípus
	 Csoportlétszámok

	 2
	 
	minimum
	maximum
	átlag

	 3
	Óvoda
	 13
	 25
	 20


Az átlaglétszám betartása a fenntartó számára megállapított kötelezettség, a maximum és minimum létszámok pedig az intézmény számára jelentenek kötöttséget.

A Sülysápi Csicsergő Óvoda vezetőjének adatszolgáltatása szerint az intézmény a soron következő nevelési évben 316 fős gyermeklétszámmal indul, amely folyamatosan emelkedni fog az év során, ahogy további gyermekek is betöltik a 3 éves kort.

A létszám meghatározásánál továbbá figyelemmel kell lenni az Nkt. 47. § (7) bekezdésében foglaltakra is, miszerint az enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű (SNI) gyermeket 2 gyermekként, a mozgásszervi, érzékszervi, középsúlyos értelmi fogyatékos, autizmus spektrum zavarral küzdő vagy halmozottan fogyatékos gyermeket 3 gyermekként kell figyelembe venni az óvodai csoport létszámának számításánál, ha nevelésük a többi gyermekkel együtt történik.

Intézményünkben szeptembertől várhatóan 6 SNI gyermek nevelését kell biztosítani, így összességében 324 fővel kell számolnunk a csoportlétszámok kialakításakor.

A rendelkezésre álló 12 csoportra vetítve ez 27 fő átlaglétszámot jelent, ami jóval a törvény szerinti átlaglétszám felett van, ezért a 12 csoportot feltétlenül el kell indítani.
Mint fentebb már szerepelt, a minimum és maximum létszámok az intézményvezető számára jelentenek kötelezettséget: a csoportba úgy kell beosztani a gyermekeket, hogy 13-25 fő között legyen a csoportlétszám. 
Az Nkt. 25. § (7) bekezdése alapján az óvodai csoportra megállapított maximális létszám a nevelési év indításánál a fenntartó engedélyével legfeljebb 20 %-kal átléphető (maximum 30 fő). A minimális létszámtól csak akkor lehet eltérni, ha azt az óvodai jogviszony nevelési év közben történő megszűnése indokolja.
Az intézményvezető tájékoztatása szerint a következő csoportlétszámok várhatók:

	Csoport sorszám
	Induló tényleges létszám (fő)
	SNI-s gyermekekből adódó létszámtöbblet (fő)
	Induló létszám SNI-vel (fő)
	Év végéig várható belépők (fő)
	Év végén várható tényleges létszám (fő)
	Belépő SNI-s gyermekekből adódó létszámtöbblet (fő)
	Év végi létszám SNI-vel (fő)

	1.  
	26
	3
	29
	 
	26
	 
	29

	2.  
	24
	1
	25
	 
	24
	 
	25

	3.  
	27
	3
	30
	 
	27
	 
	30

	4.  
	30
	 
	30
	 
	30
	 
	30

	5.  
	25
	 
	25
	 
	25
	 
	25

	6.  
	27
	 
	27
	 
	27
	 
	27

	7.  
	27
	 
	27
	2
	29
	2
	31

	8.  
	25
	 
	25
	 
	25
	 
	25

	9.  
	29
	 
	29
	 
	29
	 
	29

	10.  
	26
	 
	26
	1
	27
	2
	29

	11.  
	25
	 
	25
	 
	25
	 
	25

	12.  
	25
	1
	26
	 
	25
	 
	26

	ÖSSZESEN
	316
	8
	324
	3
	319
	4
	331


A figyelembe veendő létszámadatokat a vastagított oszlopok tartalmazzák, láthatólag már az induláskor a csoportok többsége túllépi a maximális csoportlétszámot, ezért az intézményvezető kérte az Nkt. 25. § (7) bekezdése szerinti fenntartói engedély megadását.

Mindezek alapján javasolom, hogy a Képviselő-testület 12-ben állapítsa meg az indítható csoportok számát, és engedélyezze a maximális csoportlétszámok 20 %-os túllépését.

…/2018. (VI. 28.) ÖKT határozati javaslat

Sülysáp Város Önkormányzatának Képviselő-testülete a nemzeti köznevelésről szóló 2011. évi CXC. törvény 25. § (7) bekezdése és 83. § (2) d) pontja alapján 
1./ a Sülysápi Csicsergő Óvodában a 2018/2019-es nevelési évben indítható óvodai csoportok számát 12 darabban állapítja meg, egyúttal
2./ valamennyi csoportra engedélyezi az óvodai csoportra megállapított 25 fős maximális létszám 20 % százalékkal történő túllépését a nevelési év indításánál.
Határidő: azonnal
Felelős: óvodavezető

Sülysáp, 2018. június 21.

Horinka László s.k.


polgármester
PAGE  

